text: Vejen-landmænd er tilfredse med kommunen
  14 november 2013 kl. 07.36
  Vejen Kommune har fået en 11. plads i Landbrug & Fødevarers undersøgelse af 77 kommuners erhvervsservice overfor landbrugserhvervet.
  Vejen Kommune gør det godt overfor landmændene.
  Det viser en undersøgelse, som Landbrug & Fødevarer har lavet om landmænds tilfredshed med kommunernes erhvervsservice.
  Vejen Kommune er placeret som nr. 11 ud af 77 kommuner.
  - Vi er glade for at landmændene i vores kommune oplever os som en god samarbejdspartner. Det er vigtigt at tænke i løsninger i stedet for afslag, og det er noget, som vi hele tiden arbejder på at blive bedre til, siger Peter Hansen, der er afdelingchef for Teknik & Miljø, Vejen Kommune.
  